b'\n_START_ARTICLE_\nMe\xc4\x91uplanetna pra\xc5\xa1ina\n_START_PARAGRAPH_\nMe\xc4\x91uplanetna pra\xc5\xa1ina je svemirska pra\xc5\xa1ina (male \xc4\x8destice koje lebde u svemirskom prostranstvu). Ova tvar iz na\xc5\xa1eg Sun\xc4\x8devog sustava i inih planetnih sustava. Mase je ispod 10\xe2\x81\xbb\xe2\x81\xb5 g i polumjera ispod 100 \xc2\xb5m. Najva\xc5\xbeniji izvor me\xc4\x91uplanetne pra\xc5\xa1ine su kometi, asteroidi i ina mala tijela kao komadi\xc4\x87i koji nastaju pri me\xc4\x91usobnom srazu ve\xc4\x87ih komada. Osim toga mogu ispariti komadi\xc4\x87i ve\xc4\x87ih komada tvari u blizini Sunca. \xc4\x8cestice pra\xc5\xa1ine ne ostaju trajno u Sun\xc4\x8devom sustavu. Vrlo mali komadi\xc4\x87i pra\xc5\xa1ine su tlakom zra\xc4\x8denja Sun\xc4\x8devog svjetla potisnuti prema van, dok se ve\xc4\x87i komadi sve vi\xc5\xa1e pribli\xc5\xbeavaju Suncu po Poynting-Robertsonovom efektu i tad ispare ili se fragmentiraju._NEWLINE_U Sun\xc4\x8devom sustavu \xc4\x8destice me\xc4\x91uplanetne pra\xc5\xa1ine ne samo da raspr\xc5\xa1uju Sun\xc4\x8devo svjetlo (pojava zvana zodija\xc4\x8dka svjetlost, koju ograni\xc4\x8dava eklipti\xc4\x8dka ravnina), nego tako\xc4\x91er proizvode termalnu emisiju, koja je naprominentnije osobina svjetla no\xc4\x87nog neba u domeni od 5 do 50 mikrometara valne duljine (Levasseur-Regourd, A.C. 1996). Zrnca koja karakterizira infracrvena emisija blizu Zemljine putanje uobi\xc4\x8dajeno su veli\xc4\x8dine od 10 do 100 mikrometara (Backman, D., 1997).'